Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Jeruusalemmas,
juutide palvetamist Templimäel propageerival konverentsil,
tulistati Iisraeli paremäärmusaktivisti.
ÜRO peasekretäri asetäitja poliitika alal Feltman:
Iisraeli teade 1000 korteri ehitusest Ida-Jeruusalemmas tekitab kahtlust
nende kavatsuste suhtes oma lubadusi pidada.
Iisraeli saadik ÜROs Ron Prosor:
Templimägi on olnud avatud kõigile uskudele alates 1967. a
ja Iisrael pole oma seisukohta muutnud.
Jeruusalemmas, juutide palvetamist Templimäel,
nii juutide kui moslemite pühapaigal, propageerival konverentsil,
tulistati ja haavati Iisraeli paremäärmusaktivisti.
Shaarei Tzedeki haigla direktori sõnul oli tegu Yehuda Glickiga,
kes on tõsises, kuid stabiilses seisundis,
ning kel opereeritakse kuulihaavu rindkeres ja kõhus.
USA päritolu Glick on paremäärmuslaste aktiivne liige,
kes taotleb juutidele luba Templimäel palvetada.
Teema on tekitanud viimasel ajal juutide ja moslemite vahel pingeid
ja pidevaid kokkupõrkeid Iisraeli julgeolekuvägede
ja palestiina protestijate vahel, kes loobivad kive ja tulepomme.
Glick on korduvalt õhutanud piibelliku templi taastamisele
al-Aqsa mošee asemele, mis on moslemite kolmas pühapaik.
2000 aastat pärast templi hävitamist oleme siin, et täita kohust,
mille Jumal meile andis:
Tehke mulle tempel, et võiksin inimeste seas elada.
Kolmas tempel, mis saab palvekojaks kõigile rahvastele, ehitatakse peagi
ja valmistame erinevaid riistu algupärases suuruses ja materjalis,
nagu Pühakiri kirjeldab.
Palestiinlasi pahandab ortodoksi juutide kasvav arv mäel,
kelle seas on ka poliitikuid, ja keda saadab Iisraeli politsei.
Kuigi Templimäge haldab ametlikult Jordaania usuametkond,
turvavad seda Iisraeli ja palestiinlaste julgeolekujõud.
Mittemoslemeid lubatakse sinna karmi järelvalve all,
kuid nad ei tohi seal palvetada, mis rikub peamist usuvabadust.
Peaminister Netanyahu on korduvalt lubanud,
et Jeruusalemma ülimat pühapaika valitsev status quo ei muutu,
kuid see pole palestiinlaste hirme leevendanud.
Iisraeli Politsei tulistas Abu Toris, Ida-Jeruusalemmas,
surnuks palestiinlase, kes vahistamisel vastupanu osutas.
Politsei esindaja sõnul piirasid eripolitsei üksused sisse
Yehuda Glicki mõrvakatses kahtlustatava maja.
Hamasi ametliku kodulehe andmeil
oli tegemist 32-aastase Moataz Hejaziga,
kes veetis 11 aastat Iisraeli vanglas ja vabanes 2012. a.
ÜRO Julgeolekunõukogu pidas eile kriisiistungi
juudi rajoonide ehitamise teemal Jeruusalemmas rohelise joone taga
ja pingete suhtes Templimäel.
ÜRO peasekretäri poliitala asemiku Feltmani sõnul tekitab Iisraeli teade
1000 korteri ehitusest Ida-Jeruusalemmas kahtlust
nende kavatsuste suhtes oma lubadusi pidada.
Nende plaanide teostamine tekitaks taas kahtlusi
Iisraeli lubaduse suhtes jõuda palestiinlastega kestva rahuni,
kuna uued asundused ohustavad tulevase Palestiina riigi elujõudu.
Feltmani sõnul lubas Iisrael ÜRO peasekretärile ja Jordaaninale,
et Templimäel säilib status quo. Ta mainis rünnakut,
kus palestiinlane rammis Ida-Jeruusalemmas trammipeatust.
Iisraeli ÜRO saadiku Prosori sõnul
on Templimägi olnud avatud kõigile uskudele alates 1967. a
ja Iisrael pole oma seisukohta muutnud.
Ta rõhutas, et Jeruusalemm pole asundus,
ja ütles, et pideva Iisraeliga tegelemise tõttu
lehvib ÜRO Julgeolekunõukogu kohal must lipp.
Olen siin, et edastada lihtsat tõde: Iisraeli rahvas pole okupandid
ja me pole ka asunikud. Iisrael on meie kodu
ja Jeruusalemm on meie suveräänse riigi igavene pealinn.
Lähis-Idas on palju ohte,
kuid juudi kodud juutide kodumaal pole kunagi kedagi ohustanud.
Ometi arutame siin täna just seda teemat.
On paljutähendav, et rahvusvahelist kogukonda pahandab
juutide koduehitus Jeruusalemmas,
kuid vaikib maha juutide mõrvamise Jeruusalemmas elamise eest.
Silmakirjalikkus on kohutav.
Palestiinlaste ÜRO vaatleja Mansour süüdistas taas Iisraeli
tulevase Palestiina riigi lammutamises,
mille pealinnaks saaks Ida-Jeruusalemm.
Iga päev killustub meie riigi territoriaalne ühtsus ja puutumatus
ning seda halvustab see illegaalne tegevus,
mis vähendab tõsiselt kahe riigi lahenduse võimalust.
Anonüümne USA ametnik nimetas peaminister Netanyahu argpüksiks.
See tekitas Iisraeli juhtkonnas karmi kriitikat.
Ametniku intervjuu ajakirjale Atlantic Magazine
järgnes Netanyahu ja USA valitsuse tulisele debatile
ehituse üle Ida-Jeruusalemmas.
Artikli väitel huvitab Netanyahut
vaid enda kaitsmine poliitilise kaotuse eest.
Olen tihti sõjatandril viibinud.
Olen oma elu oma maa eest ohtu seadnud,
ega taha teha järeleandmisi, mis ohustavad minu riiki.
See on arusaadav. Meie tähtsamad huvid,
eelkõige julgeolek ja Jeruusalemma ühtsus,
ei ole meid, ja isiklikult mind ründavate
anonüümsete ametnike põhimure.
Rünnak minu vastu johtub sellest, et kaitsen Iisraeli riiki.
Kui ma ei kaitseks Iisraeli riiki,
ja kui ma ei kaitseks visalt rahvuslikke ja julgeolekuhuve,
ei ründaks mind keegi.
Kõigist rünnakuist hoolimata jätkan ma meie maa kaitsmist.
Kõigest hoolimata kordas Netanyahu Iisrael-USA suhete sügavust.
Lisan, et austan ja tunnustan meie sügavat suhet USAga.
Iisraeli rajamisest peale oleme USAga vaielnud,
kuid see ei toimu meie rahvaste sügava ühtsuse arvelt.
Näeme seda taas ja taas, samuti ka tänavu,
USA kodanike kasvavas toetuses Iisraelile,
toes, mis on tõusnud rekordilisele kõrgusele.
Strateegiline ja väärtuste liitlus meie maade vahel kestab
ja jätkub ka tulevikus.
USA Välisministeerium mõistis hukka
Obama kõrge valitsusametniku kommentaarid Netanyahu kohta
ning rõhutas viisaka ja lugupidava debati tähtsust.
Peame selliseid kommentaare sobimatuks ja kahjulikuks.
Vestlesin sellest välisministriga, ja tema meelest
pole sõnasõja viljad kellelegi kasulikud.
Muidugi huvitab mõlemaid osapooli edasiminek,
ja asjade arutamine viisakalt ja lugupidavalt,
ilma isiklike rünnakuteta.
Pressiesindaja sõnul ei peegelda märkused Obama valitsuse seisukohta.
Aitäh vaatamast!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri
israelnews@tv7.fi